બનાસકાંઠા એસીબી પીઆઇ કે. જે. પટેલે તાજેતરમાં પાલનપુર સર્કિટ હાઉસ ખાતે છટકું ગોઠવી બનાસકાંઠા નાયબ ચૂંટણી અધિકારી અને ડીસા ઇન્ચાર્જ એસ. ડી. એમ. વિકેશકુમાર કિરીટકુમાર ઉપાધ્યાય અને રમેશભાઇ અબાભાઇ પટેલને રૂપિયા દોઢ લાખની લાંચ લેતાં ઝડપી લીધા હતા. આ ટ્રેપની ગંભીરતાને લઇ રાજ્ય સરકાર દ્વારા સ્પેશયલ પબ્લીક પ્રોસીકયુટર તરીકે બી. એ. તુવરની નિમણૂંક કરવામાં આવી હતી. દરમિયાન વી. કે. ઉપાધ્યાયની જામીન અરજી પણ કોર્ટે ફગાવી લીધી હતી. આ ગૂનાની તપાસમાં વિકેશ ઉપાધ્યાય પાસેથી રૂપિયા 90,000 મળી આવ્યા હતા.